text: Bolivia-verkætlanin fær pening frá Skótahjálpini
text: #000000
text: Síðani 1990 hava føroyingar savnað pening inn til tekniska skúlan TAEPO í Coches, sum liggur høgt uppi í Andesfjøllunum í Bolivia. Innsavningarnar eru gjørdar í Operatión Dagsverk og Boliviahjálpini. Grundkjarnan í skúlanun, har umleið 120 næmingar fáa útbúgving svarandi til HTX á tekniskum skúla, er føroysk.
text: #000001
text: Í ár hevur Skótahjálpin valt at peningurin, tey hava savnað inn í ár, skal fara til verkætlanina í TAEPO. Heilar 70.000 krónur vóru lætnar Boliviahjálpini. Peningurin fer til vatnbrunn til drekkivatn og til undirvísingartilfar í ymsu lærugreinunum.
text: #000002
text: Næmingar á Glasi hava verið úti hjá skótum at greitt frá og kunnað um skúlan í Bolivia og um landið. Eisini hava skótarnir arbeitt við Bolivia á annan hátt.
text: #000003
text: Ein sera takksom Randi Meitil tók vegna Boliviahjálpina ímóti peninginum frá Skótahjálpini á hátíðarhaldi (sí mynd)
text: #000004